તેમણે કહ્યું કે, ‘આવી જ ટેક્ટિસ અમેરિકા વિરુદ્ધ વાપરીને ચીન પણ ઈરાન પાસેથી તેલ ખરીદવાનું ચાલુ રાખી શકે છે. જેનો મતલબ છે જ્યાં સુધી બજારમાં ઈરાનનું તેલ રહેશે ત્યાં સુધી ક્રુડના ભાવ પણ એક નિયત મર્યાદામાં રહેશે. જેનાથી ક્રુડ પર પ્રતિબંધની અસર ખાસ્સી થશે નહીં. 2010થી 2011 સુધી સાઉદી અરબ પછી ઈરાન જ ભારત માટે સૌથી મોટો ક્રુડ ઓઇલ સપ્લાયર હતો. પરંતુ અમેરિકાના પ્રતિબંધ બાદ ભારતે ક્રુડ ખરીદવાનું ઓછું કરતા તે સાતમા સ્થાને ચાલ્યો ગયો હતો.’